Grundfirðingar búast við tíu þúsund manns á landsmót Undirbúningur vegna unglingalandsmóts UMFÍ í Grundarfirði sumarið 2009 er hafinn . Framkvæmdanefnd hefur verið skipuð undir forystu Þóreyjar Jónsdóttur og einnig hefur verið ráðinn verkefnisstjóri til að vinna að undirbúningnum með framkvæmdanefndinni . Það er Jón Pétur Pétursson ungur byggingafræðingur sem nýlega kom til starfa hjá Grundarfjarðarbæ . Hann segir að búist sé við að um tíu þúsund manns sæki Grundarfjörð heim í tilefni landsmótsins . Nánar er rætt við Jón Pétur í nýjasta tölublaði Skessuhorns sem kemur út í dag , miðvikudag .